Ρεκόρ και στατιστικά του ελληνικού ποδοσφαίρου

Η σελίδα αφορά σε ποδοσφαιρικά ρεκόρ που έχουν σημειωθεί στην Ελλάδα συμπεριλαμβανομένων όλων των κατηγοριών και διοργανώσεων.

## Ποδοσφαιριστές
### Σκόρερ όλων των εποχών
* Ο Θωμάς Μαύρος είναι ο πρώτος σκόρερ όλων των εποχών στην πρώτη εθνική κατηγορία με 260 γκολ.
* Ο Κριστόφ Βαζέχα είναι ο ξένος παίκτης με τα περισσότερα γκολ στην κορυφαία κατηγορία, με 244 γκολ στον Παναθηναϊκό και δεύτερος στη γενική λίστα.
*Ο Γιάννης Βάζος είναι ο πρώτος σκόρερ στο Πανελλήνιο Πρωτάθλημα από το 1927 ως το 1959 (μετά τη φάση των Πρωταθλημάτων ΕΠΣ) με 68 γκολ. Ακολουθεί ο Νίκος Κίτσος με 44, Κλεάνθης Μαρόπουλος με 37, Κώστας Νεστορίδης με 33 και Κώστας Χούμης με 27.
* Ο Γιώργος Σιδέρης είναι ο πρώτος σκόρερ όλων των εποχών στο Κύπελλο Ελλάδας με 73 γκολ. Σκόραρε 13 γκολ για τον Ατρόμητο Πειραιά και 60 γκολ για τον Ολυμπιακό.
* Ο Γιάννης Λουκίνας είναι ο πρώτος σκόρερ όλων των εποχών στη Α2 εθνική κατηγορία με 74 γκολ.
* Ο Ηλίας Χατζηελευθερίου είναι ο πρώτος σκόρερ όλων των εποχών στη δεύτερη εθνική κατηγορία με 152 γκολ, αγωνιζόμενος σε Δόξα Δράμας, Απόλλωνα Καλαμαριάς, Ηρακλή, Αγροτικό Αστέρα και ΠΑΣ Γιάννινα μεταξύ 1967 και 1986.
* Ο Δημήτρης Βέρμπης είναι ο πρώτος σκόρερ όλων των εποχών στην τρίτη εθνική κατηγορία με 161 γκολ. Ακολουθεί ο Παναγιώτης Κυπαρίσσης με 160 και ο Γιώργος Κιούρκος με 154.
* Ο Δημήτρης Ζιώγας κατέχει το ρεκόρ των περισσότερων γκολ στις κατώτερες κατηγορίες του ελληνικού ποδοσφαίρου, με πάνω από 750 κατά τη διάρκεια της καριέρας του.
* Ο Νίκος Αναστόπουλος είναι ο πρώτος σκόρερ όλων των εποχών της Εθνικής Ελλάδας με 29 γκολ. Έπαιξε σε 75 διεθνείς αγώνες από το 1977 έως το 1988. Ακολουθούν ο Άγγελος Χαριστέας και ο Φάνης Γκέκας με 25 και 24 γκολ αντίστοιχα.
* Ο Δημήτρης Σαλπιγγίδης είναι ο πρώτος Έλληνας σκόρερ όλων των εποχών στις διασυλλογικές διοργανώσεις της UEFA με 30 γκολ, που σημείωσε για τον ΠΑΟΚ και τον Παναθηναϊκό (1999 – 2016).
*Συνολικά οι πρώτοι σκόρερ στην ιστορία του ελληνικού ποδοσφαίρου ανεξαρτήτως κατηγορίας και συμπεριλαμβανομένων φιλικών είναι οι: Δημήτρης Ζιώγας περίπου 1000 γκολ, Ντέμης Ζώνας και Γιάννης Βάζος με περίπου 700 γκολ. Πιο αναλυτικά σε κάθε κατηγορία οι σκόρερ είναι:
**Πανελλήνιο Πρωτάθλημα (1927-1959): Γιάννης Βάζος 68
**Α Εθνική (1959-σήμερα): Θωμάς Μαύρος 260
**Κύπελλο Ελλάδας: Γιώργος Σιδέρης 73
**Α2 Εθνική (2019-σήμερα): Γιάννης Λουκίνας 74
**Β Εθνική (1963-2019): Ηλίας Χατζηελευθερίου 152
**Γ Εθνική (1982-σήμερα): Δημήτρης Βέρμπης 161

### Βραβεία
* Ο Ντέμης Νικολαΐδης και ο Νίκος Λυμπερόπουλος έχουν κερδίσει 3 φορές το βραβείο του καλύτερου Έλληνα παίκτη. Ο Νικολαΐδης το κατέκτησε το 1997, το 1998 και το 2002 ως παίκτης της ΑΕΚ και ο Λυμπερόπουλος το 2000 παίζοντας στον Παναθηναϊκό καθώς και το 2006 και το 2007 στην ΑΕΚ. Το βραβείο καθιερώθηκε από τον ΠΣΑΠ το 1992.
* Ο Αντώνης Νικοπολίδης κέρδισε το βραβείο καλύτερου τερματοφύλακα 8 φορές (2000, 2002, 2003, 2004, 2005, 2006, 2008, 2009). Το βραβείο καθιερώθηκε το 2025
* Ο Γιώργος Θεοδωρίδης και ο Νίκος Πουρτουλίδης έχουν κερδίσει 2 φορές το βραβείο του καλύτερου παίκτη της δεύτερης κατηγορίας. Ο Θεοδωρίδης το 2010 και το 2011 στον Παναιτωλικό και ο Πουρτουλίδης το 2014 και το 2015 στον Ηρακλή.
* Ο Γιώργος Σουρλής  και ο Γιώργος Ζαχαρόπουλος είναι οι μόνοι ποδοσφαιριστές που κέρδισαν το βραβείο του καλύτερου ποδοσφαιριστή τόσο στη δεύτερη όσο και στην τρίτη κατηγορία.
* Ο Κριστόφ Βαζέχα κέρδισε το βραβείο του καλύτερου ξένου παίκτη 5 φορές (1993, 1994, 1995, 1997, 1998).
* O Κώστας Νεστορίδης και o Αντώνης Αντωνιάδης είναι οι μόνοι παίκτες που κέρδισαν 5 φορές το βραβείο του πρώτου σκόρερ της πρώτης κατηγορίας. Στην περίπτωση του Νεστορίδη, χρίστηκε πρώτος σκόρερ συνεχόμενα μεταξύ 1959 και 1963.
* O Γιώργος Σιδέρης κέρδισε το βραβείο του πρώτου σκόρερ του Κυπέλλου Ελλάδας 5 φορές (ρεκόρ) (1962, 1963, 1965, 1968, 1969), παίζοντας στον Ολυμπιακό. Ο Δημήτρης Σαραβάκος είναι δεύτερος στη λίστα με 4 νίκες (1988, 1989, 1990, 1991).
* Τρεις παίκτες κέρδισαν το βραβείο του πρώτου σκόρερ της πρώτης κατηγορίας και επίσης το βραβείο της δεύτερης κατηγορίας. Αυτοί είναι οι: Αλέξης Αλεξανδρής, Αντώνης Αντωνιάδης και Φάνης Γκέκας. Ο Αλεξανδρής κέρδισε και τα δύο βραβεία περισσότερες από μία φορές.
* Πέντε παίκτες έχουν κερδίσει το βραβείο πρώτου σκόρερ της δεύτερης κατηγορίας από 2 φορές: Κώστας Δαβουρλής (1967, 1969), Ηλίας Σολάκης (2007, 2010), Κώστας Κοττάκης (1987, 1988), Αλέξης Αλεξανδρής (1990, 1991) και Νίκος Κουσκουνάς (2016, 2017). 
* Ο Ηλίας Σολάκης είναι ο μοναδικός παίκτης που κέρδισε το βραβείο του πρώτου σκόρερ στη δεύτερη (2007, 2010), στην τρίτη (1998) και στην τέταρτη κατηγορία (1991).
* Ο Νταβόρ Γιακόβλεβιτς κέρδισε το βραβείο του πρώτου σκόρερ της τρίτης εθνικής κατηγορίας, 3 φορές μεταξύ 1995 και 1997, παίζοντας στη Χαλκίδα και τον Εθνικό Αστέρα. 
* Ο Δημήτρης Μπέης κέρδισε το βραβείο πρώτου σκόρερ της Δέλτα Εθνικής 2 φορές (2002, 2003) παίζοντας στην Α.Ε. Μεσολογγίου.

### Ρεκόρ νεότερων ποδοσφαιριστών
* O Ντίνος Ποντίκας κατέχει το ρεκόρ του νεότερου ποδοσφαιριστή που σημείωσε χατ-τρικ στο ελληνικό ποδόσφαιρο, σε ηλικία 14 ετών, 6 μηνών και 28 ημερών, στο ντεμπούτο του στην αναμέτρηση Αμπελόκηποι Λάρισας - Χαραυγή Λάρισας (4–3), στις 24 Σεπτεμβρίου 1996  και αποτελεί και παγκόσμιο ρεκόρ. Ακολουθούν οι: Δημήτρης Ζιώγας (ΕΠΣ Θεσσαλίας), Αλέξης Αλεξανδρής (ΕΠΣ Κορινθίας), Άκης Μαργώνης (ΕΠΣ Άρτας), Σπύρος Δημόπουλος (ΕΠΣ Ηλείας), Ζήσης Βρύζας (ΕΠΣ Καβάλας).
*Ο Στέλιος Χωματάς είναι ο νεότερος ποδοσφαιριστής στο ελληνικό ποδόσφαιρο που σκόραρε δύο γκολ, σε ηλικία 14 ετών, και 6 μηνών στο νικηφόρο ντεμπούτο του για τον Βύρωνα Μόριας στην εκτός έδρας αναμέτρηση με τον Ατρόμητο Ανεμώτιας, σε διοργάνωση της ΕΠΣ Λέσβου για τον Όμιλο Λέσβου, το 1991 (σεζόν 1991-92). 
* O Χάρης Σοφιανός κατέχει το ρεκόρ του νεότερου ποδοσφαιριστή που σκόραρε στην πρώτη κατηγορία σε ηλικία 15 ετών, 11 μηνών και 1 ημέρας. Σκόραρε στον ντεμπούτο του στην αναμέτρηση Πανιώνιος - Άρης (2–0), στις 26 Δεκεμβρίου 1977.  
* O Δημήτριος Ζιώγας κατέχει το ρεκόρ του νεότερου παίκτη που κέρδισε το βραβείο του πρώτου σκόρερ σε οποιοδήποτε κατηγορία του ελληνικού πρωταθλήματος, σε ηλικία 15 ετών και 7 μηνών, στη Γ' κατηγορία του Πρωταθλήματος Θεσσαλίας (έβδομο επίπεδο στην πυραμίδα), τη σεζόν 1996–97, σημειώνοντας 35 γκολ. Ακολουθεί ο Αλέξης Αλεξανδρής με 30 γκολ στη Γ' κατηγορία Κορινθίας το 1983-84 σε ηλικία 15 ετών και 8 μηνών.
* O Κώστας Τσάμπας κατέχει το ρεκόρ του νεότερου ποδοσφαιριστή που αγωνίστηκε στην πρώτη κατηγορία με 14 ετών, 3 μήνες και 4 ημέρες. Έκανε το ντεμπούτο του στον αγώνα Παναχαϊκή – Απόλλων Σμύρνης (0–0) στις 26 Δεκεμβρίου 1977. Ακολουθούν οι: Γιάννης Γιαννακόπουλος (1959-60), Αλέκος Ντούκας (1969-70), Απόστολος Τερζής (1986-87), Γιώργος Στεργαλάς (2001-02).
* Ο Παναγιώτης Λύγκας έγινε ο νεότερος σκόρερ της τρίτης κατηγορίας με 15 χρόνια, 4 μήνες και 3 ημέρες. Πέτυχε το τέταρτο γκολ της ομάδας του στον αγώνα Σούλι Παραμυθιάς – Γρεβενά Αεράτα (4–0), στις 13 Ιανουαρίου 2019 
* Ο Παναγιώτης Μανιάτης έγινε ο νεότερος σκόρερ στο Κύπελλο Ελλάδας σε ηλικία 14 ετών 11 μηνών και 22 ημερών, αφού ξεπέρασε τον Δημήτρη Μαναρώλη του Μινώταυρου Μουρνιών, ο οποίος είχε σκοράρει στις 28.10.2020 στον αγώνα Άγιος Νικόλαος - Μινώταυρος σε ηλικία 15 ετών, 10 μηνών και 12 ημερών. Ο Μανιάτης πέρασε στο 62′ του αγώνα ΑΕ Δημητσάνας - Πανγυθεατικός (0-1) και σκόραρε στο 87'. Προπονητής της ομάδας του ήταν ο Σταύρος Μανιάτης, πατέρας του ποδοσφαιριστή.
* O Δημήτρης Παπαδόπουλος ήταν ο νεότερος παίκτης που εμφανίστηκε στη δεύτερη κατηγορία παίζοντας τον πρώτο του αγώνα σε ηλικία 14 ετών και 11 μηνών για τον Εργοτέλη το 1964-65. 
* Ο Κώστας Σταφυλίδης είναι ο νεότερος παίκτης που έχει αγωνιστεί σε τελικό πανελληνίου πρωταθλήματος Λυκείων, το Φεβρουάριο του 2009, σε ηλικία 15 ετών και 2 μηνών, με το Αριστοτέλειο Κολλέγιο Θεσσαλονίκης.
* O Σωτήρης Νίνης έγινε ο νεότερος παίκτης σκόρερ για την Εθνική Ελλάδας, σε ηλικία 18 ετών, 1 μήνα και 16 ημερών, στον πρώτο του αγώνα Ελλάδα - Κύπρος (2–0) στο Παμπελοποννησιακό Στάδιο, στις 19 Μαΐου 2008. Κατέρριψε το ρεκόρ του Κώστα Ελευθεράκη από το 1969. 
*Οι νεότεροι καταγεγραμμένοι ποδοσφαιριστές που αγωνιστεί στο ελληνικό ποδόσφαιρο, σε ηλικία 13 ετών και μερικών ή περισσοτέρων μηνών είναι: Μίμης Δομάζος (1955--56 με Αμυνα Αμπελοκήπων, Δ' ΕΠΣ Αθηνών), Χρήστος Χατζησκουλίδης (1965-66, Γ' ΕΠΣ Πειραιώς), Αλέξης Αλεξανδρής (1982-83 με Αναγέννηση Κιάτου, Γ' ΕΠΣ Κορινθίας), Γιώργος Καραγκούνης (1989-90 με ΑΟ Αμπελώνα, Β' ΕΠΣ Ηλείας), Δημήτρης Εμμανουηλίδης (2013-14 με Ιωνικός Αστέρα Θηβών, Β' ΕΠΣ Βοιωτίας).
*Οι νεότεροι καταγεγραμμένοι ποδοσφαιριστές που έχουν σκοράρει στο ελληνικό ποδόσφαιρο (τουλάχιστον 1 γκολ) είναι: Σπύρος Δημόπουλος, 14 ετών, και 6 μηνών (με Άρη Ξυλοκέρας, Β' ΕΠΣ Ηλείας 1983-84), Στέλιος Χωματάς 14 ετών, και 6 μηνών (Α' ΕΠΣ Λέσβου 1991-92), Θοδωρής Αρμύλαγος 14 ετών, και 6 μηνών (στο ντεμπούτο του, Νέα Ιωνία - Τερφιθέα (0-1), Β' ΕΠΣ Αθηνών 1992-93), Ντίνος Ποντίκας 14 ετών, και 7 μηνών (Κύπελλο Ερασιτεχνών ΕΠΣ Λάρισας 1996-97), Δημήτρης Ζιώγας 14 ετών, και 10 μηνών (με ΑΠΟΒ, Γ' ΕΠΣ Θεσσαλίας 1996-97).

### Ρεκόρ μεγαλύτερων σε ηλικία ποδοσφαιριστών
* O Τάσος Μητρόπουλος κατέχει το ρεκόρ του μεγαλύτερου σε ηλικία σκόρερ στην πρώτη κατηγορία με 39 χρόνια, 7 μήνες και 29 ημέρες στον αγώνα Βέροια - ΑΕΚ Αθηνών (1–0), στις 21 Μαΐου 1997. Ο αρχηγός της Βέροιας κατέρριψε το ρεκόρ του Λευτέρ Κουτσουκαντωνιάδη από το 1964.
* Ο Σέρβος τερματοφύλακας Μίλαν Σέβο έγινε ο μεγαλύτερος σε ηλικία ξένος παίκτης που συμμετείχε στην ελληνική κορυφαία κατηγορία στον αγώνα Α.Ο. Τρίκαλα - ΟΦΗ 0–0, στις 26 Μαρτίου 2000. Ήταν 40 ετών, 6 μηνών και 11 ημερών έπαιζε στα Τρίκαλα.
* Ο Αργεντινός Ντιέγκο Ρομάνο, έγινε ο μεγαλύτερος σε ηλικία ξένος ποδοσφαιριστής που αγωνίσθηκε στο Κύπελλο Ελλάδος, 25 Σεπτεμβρίου 2022 στην αναμέτρηση μεταξύ Άρη Βούλας - Ναυπακτιακού Αστέρα (1-0) σε ηλικία 42 ετών, 6 μηνών και 25 ημερών.
* Ο Λουκάς Βύντρα έγινε ο μεγαλύτερος σε ηλικία ποδοσφαιριστής στην ιστορία της Α' Εθνικής. Σε ηλικία 40 ετών, 7 μηνών και 7 ημερών αγωνιζόμενος στην αναμέτρηση Λαμία - Βόλος (2-1) στις 13 Σεπτεμβρίου 2021.
* Ο αμυντικός Ανδρέας Μουζάκης, αρχηγός του Α.Ο. Κατασταρίου, στις 2 Σεπτεμβρίου 2022 στην αναμέτρηση Α.Ο. Κατασταρίου - Ναυπακτιακός Αστέρας 0-4, έγινε σε ηλικία 46 ετών, 6 μηνών και 20 ημερών ο μεγαλύτερος σε ηλικία ποδοσφαιριστής που αγωνίζεται βασικός σε αγώνα Κυπέλλου Ελλάδας, και φυσικά ο μεγαλύτερος αρχηγός. Ο Μιλτιάδης Κλήμης του Ποσειδώνα Καρδαμύλων εναντίον του Α.Ε.Ρ. Αφάντου (0-7) στις 2 Σεπτεμβρίου 2022 σε ηλικία 45 ετών, 10 μηνών και 18 ημερών αγωνίστηκε και στα 90 λεπτά και έγινε ο δεύτερος μεγαλύτερος στην ιστορία. To 2019 είχε παίξει σε ηλικία 49 ετών ως ολιγόλεπτη αλλαγή -στη θέση του γιού του- ο Νίκος Μπουκάρας του Παναργειακού (χωρίς όμως να είναι ουσιαστικά ενεργός).
*O τερματοφύλακας Θανάσης Τόλιος κατέχει το ρεκόρ του μεγαλύτερου σε ηλικία σκόρερ στην Γ' Εθνική σε ηλικία 48 ετών, 2 μηνών και 24 ημερών στο Ανθούπολη - ΑΕ Αλεξάνδρειας στις 1 Μαρτίου 2025.
* Ο Κώστας Χαλκιάς κατέχει το ρεκόρ του μεγαλύτερου σε ηλικία παίκτη στη Β' Εθνικής τρεις μέρες πριν τα 44α γενέθλιά του στον αγώνα Αιγινιακός – Παναχαϊκή (0–2) στις 27 Μαΐου 2018. Ο τερματοφύλακας της Παναχαϊκής ήταν 43 ετών, 11 μηνών και 28 ημερών. 
* Ο Κώστας Νεμπεγλέρας κατέχει το ρεκόρ του μεγαλύτερου σε ηλικία παίκτη που συμμετείχε στη Γ' Εθνική. Ο Νεμπεγλέρας, δύο εβδομάδες πριν τα 43α γενέθλιά του, έπαιξε στον αγώνα ΑΟ Σελλάνων – Αχιλλέας Φαρσάλων (1-0), την 1η Απριλίου 2018. Ήταν 42 ετών, 11 μηνών και 17 ημερών.
* Ο Θωμάς Μαύρος ήταν ο μεγαλύτερος σε ηλικία παίκτης που κέρδισε το βραβείο του πρώτου σκόρερ της πρώτης κατηγορίας το 1990 σε ηλικία 36 ετών. Με τον Πανιώνιο σημείωσε 22 γκολ.
* Ο Παναγιώτης Κυπαρίσσης κατέχει το ρεκόρ του μεγαλύτερου σε ηλικία σκόρερ στη δεύτερη κατηγορία με 41 χρόνια, 5 μήνες και 2 ημέρες στον αγώνα Κέρκυρα – Βατανιακός (4–3), στις 12 Ιανουαρίου 2014.
* O Γιώργος Ζαχαρόπουλος ήταν ο μεγαλύτερος σε ηλικία παίκτης που κέρδισε το βραβείο του πρώτου σκόρερ της τρίτης κατηγορίας το 2009 σε ηλικία 38 ετών. Με τον Φωστήρα πέτυχε 24 γκολ.
* Ο Ηλίας Μανίκας κέρδισε τον τίτλο του πρώτου σκόρερ σε πρωτάθλημα, σε ηλικία 44 ετών, τον Μάιο του 2024, με τη φανέλα του ΑΟ Μύτικα Καλυβίων στη Γ' ΕΠΣ Λάρισας, σκοράροντας 30 γκολ (από τα 75 συνολικά της ομάδας του). Το ίδιο βραβείο κέρδισε και τη σεζόν 2024-25 στην Β' ΕΠΣ Λάρισας σε ηλικία 45 ετών.
*Ο Βρασίδας Κοντοθανάσης (γεν. 19/05/1972) της Δόξας Βλαχογιαννίου αποτελεί τον γηραιότερο ποδοσφαιριστή που σκόραρε 2 γκολ στο ελληνικό ποδόσφαιρο, στην αναμέτρηση Αχιλλέας Φαρσάλων - Δόξα Βλαχογιαννίου 0-2 για την Α΄ Κατηγορία Ε.Π.Σ. Λάρισας, στις 3 Μαρτίου 2019, σε ηλικία 47 ετών και 2 μηνών. 
* Ο Θοδωρής Αρμύλαγος ανήκει στην λίστα των νεότερων, αλλά και μεγαλύτερων που έχουν σκοράρει στο ελληνικό ποδόσφαιρο. Επέστρεψε στην ενεργό δράση και σκόραρε σε ηλικία 49 ετών και 4 μηνών στον αγώνα της Καρύστου, στον αγώνα μπαράζ για την άνοδο στην Α΄ κατηγορία της ΕΠΣ Ευβοίας, κόντρα στο Καλοχώρι, στην ήττα με 2-1 στις 23 Σεπτεμβρίου 2017.
* O Πρόδρομος Μηνασίδης είναι ο μεγαλύτερος εν ενεργεία ποδοσφαιριστής με δελτίο στο ελληνικό ποδόσφαιρο, στην ΕΠΣ Δράμας το 2022-23.
*Οι καταγεγραμμένοι μεγαλύτεροι ηλικιακά που έχουν σκοράρει στο ελληνικό ποδόσφαιρο είναι: Βρασίδας Κοντοθανάσης σε ηλικία 52 ετών και 5 μηνών στις 27 Οκτωβρίου 2024, στην αναμέτρηση Α.Ο. Αμπελοκήπων - Δόξα Βλαχογιαννίου 0-1 για την Β'΄ Ε.Π.Σ. Λάρισας, Γιώργος Σκαφιδάς, στις 24 Φεβρουαρίου 2024 σε ηλικία 52 ετών και 1 μήνα, στην αναμέτρηση Κυπέλλου Χαραυγή - Αστραπή Νέας Πολιτείας (4-5), στο 89΄ ως αλλαγή. (αλλά και στις 11 Φεβρουαρίου 2023 σε ηλικία 51 ετών, στην αναμέτρηση Ατρόμητος Δασοχωρίου - Χαραυγή (2-3) για τη Γ΄ Κατηγορία Ε.Π.Σ. Λάρισας, πέντε λεπτά μετά την είσοδο του στον αγωνιστικό χώρο.), Θοδωρής Αρμύλαγος σε ηλικία 49 ετών και 4 μηνών στον αγώνα μπαράζ Καρύστου - Καλοχωρίου (1-2) στην Β' ΕΠΣ Ευβοίας στις 23 Σεπτεμβρίου 2017, ο τερματοφύλακας Θανάσης Τόλιος σε ηλικία 48 ετών, 2 μηνών και 24 ημερών στο ΑΟ Ανθούπολη - ΑΕ Αλεξάνδρειας στις 1 Μαρτίου 2025 στην Γ' Εθνική.

### Συμμετοχές
* O Μίμης Δομάζος κατέχει το ρεκόρ του παίκτη με τις περισσότερες εμφανίσεις στην πρώτη κατηγορία έχοντας καταγράψει 536 αγώνες μεταξύ 1959 και 1980. Έπαιξε στον Παναθηναϊκό και την ΑΕΚ.
* O Κριστόφ Βαζέχα είναι ο ξένος παίκτης με τις περισσότερες εμφανίσεις στην κορυφαία κατηγορία, έχοντας παίξει 390 παιχνίδια για τον Παναθηναϊκό μεταξύ 1989 και 2004.
* O Κώστας Νεμπεγλέρας έχει παίξει τα περισσότερα παιχνίδια σε οποιοδήποτε επαγγελματικό τμήμα κατά τη διάρκεια της καριέρας του στο ελληνικό ποδόσφαιρο (τρεις πρώτες κατηγορίες). Έχει καταγράψει 688 εμφανίσεις από το 1993 έως το 2018. Συμμετείχε σε ΑΕΛ, Άρη, Ηρακλή, Ατρόμητο Αθηνών, Πανηλειακό και Αχιλλέα Φαρσάλων. 
* O Κώστας Νεμπεγλέρας κατέχει το ρεκόρ του παίκτη με τις περισσότερες συμμετοχές στο Κύπελλο Ελλάδας με 89 αγώνες. Ο τελευταίος του αγώνας κυπέλλου ήταν τη σεζόν 2015-16. Δεύτερος στη λίστα ο Αθανάσιος Κωστούλας με 82 συμμετοχές. 
* Ο Κώστας Χατζής κατέχει το ρεκόρ των περισσότερων αγωνιστικών σεζόν στη δεύτερη κατηγορία (18). Ο Χρήστος Γιατζιτζόπουλος είναι 2ος με 17 (με Νάουσα και Βέροια.) και ο Γιάννης Μανδρέκας που αγωνίστηκε στην Προοδευτική και τον Ιωνικό είναι τρίτος στη λίστα με 16 σεζόν (1972 - 1988). Το απίθανο ρεκόρ του Χατζή
* O Αντώνης Νικοπολίδης είναι ο κορυφαίος παίκτης όλων των εποχών σε συμμετοχές σε διασυλλογικές διοργανώσεις της UEFA, με 104, μεταξύ των οποίων 71 στο Τσάμπιονς Λιγκ. Εκπροσώπησε τον Παναθηναϊκό και τον Ολυμπιακό από το 1990 έως το 2009. 
* O Γιώργος Καραγκούνης έχει καταγράψει περισσότερες διεθνείς συμμετοχές από κάθε άλλον Έλληνα παίκτη. Έπαιξε με την Εθνική Ελλάδας 139 φορές από το 1999 έως το 2014.

### Ποδοσφαιριστές με τους περισσότερους τίτλους
* Ο Πρέντραγκ Τζόρτζεβιτς είναι ο ποδοσφαιριστής που έχει κερδίσει τα περισσότερα πρωταθλήματα κορυφαίας κατηγορίας (12), όλα με τον Ολυμπιακό. Ο Αντώνης Νικοπολίδης είναι δεύτερος στη λίστα και ο μοναδικός Έλληνας παίκτης που έχει πανηγυρίσει 11 πρωταθλήματα: 5 με τον Παναθηναϊκό και 6 με τον Ολυμπιακό. 
* Ο Ηλίας Ρωσίδης και Θανάσης Μπέμπης κατέκτησαν το Κύπελλο Ελλάδας 9 φορές (ρεκόρ).
* Ο Δημήτρης Σαραβάκος είναι ο παίκτης που κατέκτησε τα περισσότερα Σούπερ Καπ (3). Κέρδισε δύο με τον Παναθηναϊκό (1988, 1993) και ένα με την ΑΕΚ Αθηνών (1996).
* Ο Λάκης Πετρόπουλος κατέκτησε τους περισσότερους τίτλους πρωταθλήματος (7), στην Ένωση Ποδοσφαιρικών Σωματείων Αθηνών, όλοι με τον Παναθηναϊκό (1952-1957, 1959).
* Ο Γιώργος Δαρίβας κατέκτησε τα περισσότερα Πανελλήνια Πρωταθλήματα (7) που διεξήχθησαν μέχρι το 1959. Τα κέρδισε όλα παίζοντας στον Ολυμπιακό (1948, 1951, 1954, 1955, 1956, 1957, 1958).
* Ο Γιώργος Δαρίβας κατέκτησε τους περισσότερους τίτλους πρωταθλήματος (11), στην Ένωση Ποδοσφαιρικών Σωματείων Πειραιά, όλα με τον Ολυμπιακό.

### Διεθνείς διακρίσεις
* Ο Μίμης Παπαϊωάννου ψηφίστηκε από την Διεθνή Ομοσπονδία Ιστορίας και Στατιστικής του Ποδοσφαίρου (IFFHS) ως ο καλύτερος Έλληνας παίκτης του 20ου αιώνα (2000).
* Ο Βασίλης Χατζηπαναγής ψηφίστηκε το 2004 από την Ελληνική Ποδοσφαιρική Ομοσπονδία (ΕΠΟ) ως ο καλύτερος Έλληνας παίκτης από το 1954 έως το 2003. Το βραβείο ήταν μέρος του Ιωβηλαίου της ΟΥΕΦΑ.
* Ο Αντώνης Αντωνιάδης είναι ο μοναδικός Έλληνας παίκτης που κέρδισε το βραβείο του πρώτου σκόρερ σε ευρωπαϊκή διασυλλογική διοργάνωση. Σκόραρε 10 γκολ για τον Παναθηναϊκό στο Κύπελλο Πρωταθλητριών Ευρώπης την περίοδο 1970–71.
* Ο Θεόδωρος Ζαγοράκης είναι ο μόνος Έλληνας παίκτης που κέρδισε το βραβείο καλύτερου παίκτη σε μεγάλη διοργάνωση της UEFA (Euro 2004).
* Δύο Έλληνες παίκτες έχουν προταθεί δύο φορές για το βραβείο της Χρυσής Μπάλας από το France Football
** Μίμης Δομάζος (1969, 1971) και Δημήτρης Σαραβάκος (1987, 1991), παίκτες του Παναθηναϊκού.
** Μία φορά προτάθηκαν οι εξής παίκτες: Γιώργος Σιδέρης (1969), Βασίλης Χατζηπαναγής (1983), Στέλιος Μανωλάς ( 1993), Νίκος Μαχλάς (1998), Αντώνης Νικοπολίδης (2004), Τραϊανός Δέλλας (2004), Άγγελος Χαριστέας (2004) και Θοδωρής Ζαγοράκης (2004).
* Oι Αντώνης Αντωνιάδης, Γιώργος Σιδέρης, Θωμάς Μαύρος και Βασίλης Δημητριάδης είναι οι τέσσερις Έλληνες παίκτες που κέρδισαν το Ευρωπαϊκό Ασημένιο Παπούτσι. Ο Αντωνιάδης σημείωσε 39 για τον Παναθηναϊκό το 1971–72 και τερμάτισε πίσω από τον Γκερντ Μίλερ που σημείωσε 40, ο Σιδέρης σημείωσε 35 γκολ για τον Ολυμπιακό το 1968–69, ένα γκολ λιγότερο από τον Πέταρ Ζέκοφ με 36, ο Μαύρος 31 γκολ για την ΑΕΚ το 1978–79 όπου τερμάτισε πίσω από τον Κέες Κιστ που σημείωσε 33 και ο Δημητριάδης 33 γκολ το 1992–93 τερμάτισε πίσω από τον Άλι Μακόιστ που σημείωσε 34.
* Οι Γεώργιος Δέδες, Νίκος Αναστόπουλος και Κριστόφ Βαζέχα κέρδισαν το Ευρωπαϊκό Βραβείο Χάλκινου Παπουτσιού. Ο Δέδες σημείωσε 28 γκολ για τον Πανιώνιο (1970–71), ο Αναστόπουλος 29 για τον Ολυμπιακό (1982–83) και ο Βαζέχα 32 για τον Παναθηναϊκό (1997–98).
*Ο Νίκος Μαχλάς είναι ο μόνος Έλληνας παίκτης που κλήθηκε στην Μικτή Κόσμου 3 φορές, σημειώνοντας 2 γκολ.
*Ο πατέρας Άνθιμος Καψής (1971) και ο γιος Μιχάλης Καψής (2005) έχουν κληθεί στην Μικτή Ευρώπης και οι δύο, κάτι που αποτελεί ρεκόρ.

### Ρεκόρ Ελλήνων στο εξωτερικό
* O Κώστας Νεγρεπόντης ήταν ο πρώτος Έλληνας ποδοσφαιριστής που αγωνίστηκε στο εξωτερικό. Ο γεννημένος στην Κωνσταντινούπολη επιθετικός μεταγράφηκε στη γαλλική CASG Paris το 1923 παίζοντας εκεί για δύο σεζόν.
* O Κώστας Χούμης ήταν ο πρώτος Έλληνας παίκτης που μετακόμισε σε ξένο σύλλογο με μεταγραφικό κόστος. Η μεταγραφή του από τον Εθνικό Πειραιώς στην Βένους Βουκουρεστίου το 1936 ήταν ρεκόρ του συλλόγου και πανελληνίως (1 εκατομμύριο δραχμές) και κράτησε για δεκαετίες.
* O Νίκος Μαχλάς είναι ο μοναδικός Έλληνας παίκτης που κέρδισε το Ευρωπαϊκό Χρυσό Παπούτσι. Το πέτυχε αφού σημείωσε 34 γκολ για την Φίτεσε στο Πρωτάθλημα Ολλανδίας.
* Ο Γεώργιος Σαμαράς είναι ο Έλληνας παίκτης που πέρασε τις περισσότερες σεζόν στο εξωτερικό (18). Ο γεννημένος στο Ηράκλειο επιθετικός εντάχθηκε στην Χερενφέιν το 2000 και έκλεισε την καριέρα του με τη Σαμσουνσπόρ το 2018.
* Ο Νίκος Μαχλάς, ο Φάνης Γκέκας, ο Γιώργιος Γιακουμάκης και ο Τάσος Δουβίκας είναι οι τέσσερις Έλληνες παίκτες που έχουν κερδίσει βραβείο πρώτου σκόρερ σε ξένο πρωτάθλημα. Ο Μάχλας σημείωσε 34 γκολ την Πρωτάθλημα Ολλανδίας 1997-98, ο Γκέκας σημείωσε 20 γκολ στο Πρωτάθλημα Γερμανίας 2006-07, ο Γιακουμάκης σημείωσε 26 γκολ στο Πρωτάθλημα Ολλανδίας 2020-21 και 13 γκολ στην Πρέμιερσιπ Σκωτίας 2021-22 και ο Τάσος Δουβίκας σημείωσε 19 γκολ στο Πρωτάθλημα Ολλανδίας 2022-23.
* O Στέφανος Τζίμας είναι ο πιο ακριβός Έλληνας παίκτης όλων των εποχών. Η μεταγραφή του από την Νυρεμβέργη στην Μπράιτον το 2025 κόστισε 26 εκατομμύρια ευρώ. Ξεπέρασε τη μεταγραφή του Παναγιώτη Ρέτσου από τον Ολυμπιακό στην Μπάγερ Λεβερκούζεν το 2017, η οποία κόστισε 17 εκατομμύρια ευρώ.

### Διάφορα ρεκόρ
* Ο Στέλιος Μανωλάς είναι ο μακροβιότερος παίκτης σε έναν σύλλογο στην καριέρα του. Στην ΑΕΚ αγωνίστηκε για 20 χρόνια (1978-1998) και 24 συνολικά συμπεριλαμβανομένων των νεανικών του ετών (1974-1998).
* Ο Βασίλης Χατζηπαναγής είναι ο παίκτης που σημείωσε τα περισσότερα γκολ από απευθείας κόρνερ στην καριέρα του στην Ελλάδα με τον Ηρακλή (7). Στο παρελθόν είχε σκοράρει δύο στο Σοβιετικό Πρωτάθλημα.
* Ο Κώστας Φραντζέσκος έχει σημειώσει τα περισσότερα γκολ από ελεύθερα χτυπήματα (57). Είναι επίσης 13ος στην παγκόσμια λίστα, ενώ υπήρξε και στην 10αδα.
* Ο Σάκης Τσιώλης και ο Γιάννης Γκούμας είναι οι μόνοι παίκτες που κατέκτησαν τόσο το Κύπελλο Ελλάδας, όσο και το Κύπελλο Ερασιτεχνών Ελλάδος. Ο Γκούμας κατέκτησε δύο φορές το Εθνικό Κύπελλο (1995, 2004) και το Κύπελλο Ερασιτεχνών μία φορά (1994) με τον Παναθηναϊκό. Ο Τσιώλης κατέκτησε πρώτος το κύπελλο ερασιτεχνών με την Αναγέννηση Καρδίτσας (1981) και το Εθνικό Κύπελλο με την ΑΕΛ (1985).
* Τρεις παίκτες έχουν πετύχει χατ τρικ για 2 συνεχόμενες αγωνιστικές στην Πρώτη Εθνική : Ο Γεώργιος Καμάρας το 1961–62, ο Αντώνης Αντωνιάδης το 1973–74 και ο Κωνσταντίνος Μήτρογλου το 2013–14.
* O Αλέξης Γαβριλόπουλος είναι ο ποδοσφαιριστης που έχει σημειωσει χατ-τρικ με κεφαλιές στην αναμέτρηση Παναχαϊκή - Α.Ο. Θήβα (3-0) στις 7 Οκτωβρίου του 2007, στη Γ΄ Εθνική τη σεζόν 2007-08.
* Έξι παίκτες κλήθηκαν στην Εθνική Ελλάδας ενώ αγωνίζονταν σε ομάδα της δεύτερης κατηγορίας. Πρώτος ο Κώστας Δαβουρλής (Παναχαϊκή, 1969) και ακολούθησαν ο Νίκος Καλαμπάκας (Πιερικός, 1975), ο Αλέξης Αλεξανδρής (Γ.Α.Σ Βέροια), 1990) ο Τάσος Στράντζαλης (Δόξα Δράμας, 1977), ο Βαγγέλης Καλογερόπουλος (Πανσερραϊκός, 1989) και τέλος ο Πέτρος Μάνταλος (ΑΕΚ, 2014) .
* Ο Μίμης Δομάζος κατέχει το ρεκόρ του μακροβιότερου αρχηγού της Εθνικής Ελλάδας. Φόρεσε το περιβραχιόνιο για 9 συνεχή χρόνια (1970–79), εκπροσωπώντας τον Παναθηναϊκό και την ΑΕΚ.
* Ο Τάκης Οικονομόπουλος κράτησε ανέπαφη την εστία του για 1.088 λεπτά για τον Παναθηναϊκό στο αήττητο του 1964-65.  
* Ο Αγιούμπ Ελ Κααμπί είναι ο παίκτης με τα περισσότερα γκολ με ελληνική ομάδα σε μια σεζόν στις ευρωπαϊκές διοργανώσεις (16), το 2023-24 με τον Ολυμπιακό.
* Ο Γιάννης Αντωνιάδης κατέχει το ρεκόρ των περισσότερων γκολ σε μία σεζόν στις πέντε πρώτες κατηγορίες. Σκόραρε 57 γκολ με τον Ορφέα Ελευθερούπολης τη σεζόν 1979–80 στην πέμπτη κατηγορία του ελληνικού ποδοσφαίρου. 
* Ο Ντέμης Νικολαΐδης είναι ο μοναδικός παίκτης του ελληνικού πρωταθλήματος που σημείωσε 4 γκολ σε αγώνα της UEFA. Το κατόρθωμά του καταγράφηκε στις 26 Οκτωβρίου 2000 στον αγώνα ΑΕΚ – Χέρφελγκε (5–0) στο Κύπελλο ΟΥΕΦΑ 2000–01. 
* Ο Αντώνης Αντωνιάδης κατέχει το ρεκόρ των περισσότερων γκολ σε μία σεζόν στην κορυφαία κατηγορία. Σκόραρε 39 γκολ με τον Παναθηναϊκό το 1971–72.
* Ο Ηλίας Μανίκας σημείωσε το πιο γρήγορο χατ-τρικ στο ελληνικό ποδόσφαιρο στις 6 Δεκεμβρίου 2011. Ολοκλήρωσε το τρεμπλ του σε μόλις 4 λεπτά: 5ο, 7ο και 9ο λεπτό του αγώνα Αστέρας Μαγούλας - Α.Π.Σ. Ζάκυνθος στην τρίτη κατηγορία.
* Ο επιθετικός του Ολυμπιακού Γιουσέφ Ελ-Αραμπί σημείωσε ένα σπάνιο γκολ στον αγώνα μεταξύ Ολυμπιακού - Παναθηναϊκού που έληξε με 3-0 υπέρ του γηπεδούχου (2020), στην ιστορία του παγκοσμίου ποδοσφαίρου. Η μπάλα πριν φτάσει στον Ελ Αραμπί που σημείωσε το γκολ, πέρασε από τα πόδια και των 11 παικτών του Ολυμπιακού που βρισκόταν στον αγωνιστικό χώρο εκείνη τη στιγμή. Οι παίκτες του Ολυμπιακού αντάλλαξαν μεταξύ τους 22 πάσες και χρειάστηκαν 66,92 δευτερόλεπτα για να επιτευχθεί το γκολ.
* Ο Γρηγόριος Αθανασίου ειναι ο μοναδικός τερματοφύλακας που έχει σημειωσει χατ-τρικ, στον αγώνα Αετός Βασιλικών – Α.Ο. Παύλος Μελάς (0-3) για την A’ Ερασιτεχνική Κατηγορία της Ε.Π.Σ. Μακεδονίας όταν σκόραρε και τα τρία γκολ των φιλοξενουμένων με πέναλτι, στις 13 Φεβρουαρίου 2022. Aποτελεί και παγκόσμιο ρεκόρ.
* Ο Λευτέρης Ελευθερίου σημείωσε τα περισσότερα γκολ σε αναμέτρηση στο ελληνικό ποδόσφαιρο σκοράροντας 19 φορες με την Αστραπή ΣΕΚΦΟ το 1985-86 σε αγώνα στη Γ΄ κατηγορία ΕΠΣΛ. Μέχρι το 2014 ήταν η μεγαλύτερη επίδοση σε παγκόσμιο επίπεδο, όταν o Γιανίκ Μανζιζίλα σημείωσε 21 γκολ στην 7η κατηγορία της Σουηδίας.
* Ο τερματοφύλακας Βασίλης Τζέκας κατέχει το ρεκόρ του παίκτη με τους περισσότερους τελικούς Ερασιτεχνικού τοπικού Κυπέλλου. Έπαιξε σε 10 τελικούς Κυπέλλου της Ένωσης Ποδοσφαιρικών Σωματείων Θεσσαλίας (2000, 2001, 2002, 2004, 2005, 2006, 2007, 2008, 2009, 2010). 
* Ο Βαγγέλης Ρούκας κατέχει το ρεκόρ με τα περισσότερα γκολ σε μία σεζόν σε οποιοδήποτε ελληνικό πρωτάθλημα. Σκόραρε 67 γκολ τη σεζόν 2014–15, στη δεύτερη κατηγορία του Συλλόγου Τρικάλων - πέμπτο επίπεδο στην πυραμίδα.
* Ο Φάνης Γκέκας είναι ο μόνος Έλληνας παίκτης που έχει λάβει το βραβείο του πρώτου σκόρερ στην κορυφαία κατηγορία (2006), στη δεύτερη κατηγορία (2005), στο περιφερειακό πρωτάθλημα (1998) και σε ένα ξένο πρωτάθλημα (Γερμανική Μπουντεσλίγκα 2007).
* Υπήρξαν μόνο 5 παίκτες που δεν έπαιξαν σε συλλόγους της Αθήνας ή της Θεσσαλονίκης και κέρδισαν το βραβείο του πρώτου σκόρερ στην Α' Εθνική : Δημήτρης Παπαδόπουλος (ΟΦΗ - 1977), Ίμρε Μπόντα (Ολυμπιακός Βόλου - 1989), Εστεμπάν Σολάρι (Α.Ο. Ξάνθη - 2014), Χερόνιμο Μπαράλες (Αστέρας Τρίπολης - 2015) και Τομ Φαν Βέερτ (Ν.Π.Σ. Βόλος - 2022).
* Μόνο τρεις παίκτες έχουν καταφέρει να σκοράρουν για 8 συνεχόμενα παιχνίδια στην Α' Εθνική : Ο Γιώργος Σιδέρης (Ολυμπιακός Πειραιώς 1964–65 και 1968–69), ο Κώστας Νικολαΐδης (ΑΕΚ 1967–68) και ο Ντέμης Νικολαΐδης (ΑΕΚ 1997–98).
* O Βασίλης Λάκκας τη σεζόν 2017-2018 αναδείχθηκε πρώτος σκόρερ της A' κατηγορίας ΕΠΣ Άρτας, αγωνιζόμενος ως αμυντικός, κατι που αποτελει ρεκόρ στο ελληνικό ποδόσφαιρο.
* Τα αδέρφια Θανάσης Δημόπουλος, Χρήστος Δημόπουλος και Σπύρος Δημόπουλος σκόραραν την ίδια μέρα, στην Α' Εθνική Κατηγορία της Ελλάδας στις 2 Φεβρουαρίου 1992, που αποτελεί και παγκόσμιο ρεκόρ. Ο Χρήστος σκόραρε δύο φορές για τον Αθηναϊκό εναντίον του Πανσερραϊκού (2–0), ο Θανάσης σκόραρε μία για τον Ηρακλή στον εκτός έδρας αγώνα με τον Πανιώνιο (2-2) και ο μικρότερος αδερφός Σπύρος για τον Εθνικό Πειραιώς στη νίκη επί του Απόλλωνα Σμύρνης στο Στάδιο «Καραϊσκάκης». 
* Οι αδελφοί Φίλου (Ιάσων και Φίλιππος) είναι τα μοναδικά αδέλφια που έχουν σκοράρει χατ-τρικ στον ίδιο αγώνα. Στις 2 Νοεμβρίου 2024  σκόραραν και τα 6 συνολικά γκολ για την Αθηναΐς Κυψέλης στον αγώνα με τον Αστέρα Γλυφάδας (6-1) στο γήπεδο Αλεπότρυπας, στην Β' ΕΠΣ Αθηνών.
*Οι παίκτες που έκαναν χατ τρικ στην παράταση, σε αγώνα για το Κύπελλο Ελλάδας ειναι: ο Ηλίας Ιγνατίδης στο Ποσειδώνας - Νέας Μηχανιώνας (4-1) στις 31 Αυγούστου 2021 και ο Νίκος Αναστόπουλος στον αγώνα Ολυμπιακός - Παναθηναϊκος (4-0) στις 9 Μαρτίου 1983.
*Ο Κριστιάν Κούστα κατέχει ενα μοναδικό ρεκόρ στο ελληνικό ποδόσφαιρο αλλά και παγκοσμίως. Στις 28 Φεβρουαρίου 2026 στον αγώνα Αναγέννηση Καρδίτσας - Ηρακλής (0-1) για την Α2 Εθνική, κατάφερε μέσα σε 4 λεπτά που πέρασε αλλαγή να σκοράρει στο 89' το νικητήριο γκολ της ομάδας του που σήμανε την άνοδο στην Α' Εθνική, να φορέσει το περιβραχιόνιο του αρχηγού, αλλά και να πάρει 2 κίτρινες κάρτες και να αποβληθεί.
*Στις 1 Μαρτίου 2026 ο στόπερ Σπύρος Σαραγιώτης του Μακεδονικού σκόραρε στο 68' ένα σπάνιο γκολ που πιθανώς δεν έχει καταγραφεί ποτέ ούτε παγκοσμίως: με τακουνάκι, με πλάτη στο τέρμα και εκτός περιοχής, στο Καμπανιακός - Μακεδονικός 1-1, στην Α2 Εθνική Κατηγορία.
*Ο Νίκος Καρέλης είναι ο μοναδικός ποδοσφαιρτής στην Ελλάδα που έχει σκοράρει σε τρεις συνεχόμενους τελικούς νομού στο Πρωτάθλημα ποδοσφαίρου Λυκείων (2008, 2009, 2010 με το 7ο ΕΤΑΔ Ηρακλείου).

## Προπονητές
* Ο Ντούσαν Μπάγεβιτς κέρδισε το βραβείο καλύτερου προπονητή 7 φορές (1993, 1994, 1996, 1998, 1999, 2001, 2003, 2008) εκπροσωπώντας 4 συλλόγους: ΑΕΚ, Ολυμπιακό, ΠΑΟΚ και Άρη. Το βραβείο καθιερώθηκε από τον ΠΣΑΠ την περίοδο 1992–93.
* Ο Ντούσαν Μπάγεβιτς κέρδισε τον τίτλο της πρώτης κατηγορίας 8 φορές (1989, 1992, 1993, 1994, 1997, 1998, 1999, 2005). Με την ΑΕΚ και τον Ολυμπιακό.
* Οι Στέφαν Μπόμπεκ και Ραζβάν Λουτσέσκου έχουν κατακτήσει τον τίτλο της πρώτης κατηγορίας αήττητοι. Ο Μπόμπεκ με τον Παναθηναϊκό το 1963–64 και ο Λουτσέσκου με τον ΠΑΟΚ το 2018–19 .
* Ο Περικλής Αμανατίδης κατέχει το ρεκόρ των περισσότερων πρωταθλημάτων (10) στις τέσσερις πρώτες κατηγορίες του ελληνικού πρωταθλήματος. Κατέκτησε 8 τίτλους στην τρίτη κατηγορία με τα Τρίκαλα (δύο φορές), τον Ολυμπιακό Βόλου, τη Λαμία, τον Αιγινιακό, τη Νίκη Βόλου, τον Αγροτικό Αστέρα, τον Ποσειδώνα Νέων Πόρων και επίσης 2 στην τέταρτη κατηγορία με τον Ποσειδώνα Νέων Πόρων και τον ΑΣ Ηρακλή Αμπελοκήπων.
* Ο Ντούσαν Μπάγεβιτς έχει κατακτήσει ρεκόρ 4 Κυπέλλων Ελλάδας (1996, 1999, 2001, 2005).
* Ο Ντούσαν Μπάγεβιτς είναι ο μοναδικός προπονητής στο ελληνικό ποδόσφαιρο που οδήγησε 4 ομάδες στον τελικό του Κυπέλλου: την ΑΕΚ Αθηνών (1994, 1995, 1996), τον Ολυμπιακό (1999, 2005), τον ΠΑΟΚ (2001) και τον Άρη (2008).
* Ο Ντούσαν Μπάγεβιτς είναι ο μοναδικός προπονητής που κατέκτησε το Πρωτάθλημα, το Κύπελλο, το Σούπερ Καπ (1989) και το Λιγκ Καπ Ελλάδας (1989).
* Ο Γιώργος Παράσχος κατέχει το ρεκόρ του αθλητή που υπηρέτησε περισσότερο το ελληνικό ποδόσφαιρο τόσο ως παίκτης όσο και ως προπονητής, με 51 χρόνια και περισσότερους από 900 αγώνες.
* Ο Γιώργος Παράσχος έχει προπονήσει ομάδες πρώτης κατηγορίας για 24 σεζόν, περισσότερο από κάθε άλλο προπονητή, καταρρίπτοντας το ρεκόρ του Γιάννη Μαντζουράκη με 23. 
* Ο Ντούσαν Μπάγεβιτς έχει προπονήσει 647 αγώνες στην πρώτη κατηγορία που αποτελεί πανελλήνιο ρεκόρ. Ο Αντώνης Γεωργιάδης είναι δεύτερος στη λίστα με 586. 
* Ο Μπάμπης Τεννές πέτυχε ρεκόρ 6 προβιβασμών ομάδων στην A' Εθνική. 
* Ο Περικλής Αμανατίδης είναι ο προπονητής με τις περισσότερες νίκες στη Γ' Εθνική. 
* Ο Ευγένιος Γκέραρντ ήταν ο μακροβιότερος προπονητής σε σύλλογο της πρώτης κατηγορίας. Ήταν προπονητής του ΟΦΗ από το 1985 έως το 2000
* Ο Νταν Γεωργιάδης ήταν ο πρώτος Έλληνας προπονητής που διεύθυνε ομάδα στο εξωτερικό, αναλαμβάνοντας την Περουβιανή Σπορτ Μπόις το 1957. Ο Γεωργιάδης υπήρξε προπονητής 10 ποδοσφαιρικών συλλόγων στο εξωτερικό: 2 ομάδες στο Περού, 2 στην Αργεντινή, 1 στη Βολιβία, 1 στη Χιλή, 1 στην Παραγουάη, 1 στην Ισπανία και 2 στην Ελβετία. Επίσης προπόνησε 5 εθνικές ομάδες: Αϊτή, Περού, Ελλάδα, Βολιβία και Βενεζουέλα.
* Ο Γιώργος Κύργιας κατέχει το ρεκόρ του μακροβιότερου προπονητή σε ελληνικό σύλλογο. Είναι στο τιμόνι του Διογένη Λάρισας από το 1987, με τη σεζόν 2023-24 να είναι η 37η συνεχόμενη. Η θητεία του στον σύλλογο είναι από τις μακροβιότερες παγκοσμίως. Aκολουθεί o Γιάννης Τσεμπερίδης του AΣ Νταηλάκης με 30 συνεχείς σεζόν από το 1994.
* Ο Αλκέτας Παναγούλιας και ο Νταν Γεωργιάδης ήταν οι δύο Έλληνες προπονητές που διεύθυναν άλλη εθνική ομάδα εκτός της Ελλάδας. Ο Παναγούλιας εκτός από την Ελλάδα προπονούσε και τις ΗΠΑ (1983–1985). Ακόμα, ο Άγγελος Ποστέκογλου, ο οποίος έχει διπλή υπηκοότητα (Ελληνοαυστραλός) υπήρξε προπονητής της Εθνικής Αυστραλίας (2013–2017).

## Σύλλογοι
### Περισσότερα πρωταθλήματα
* Ο Ολυμπιακός έχει κατακτήσει το πρωτάθλημα της πρώτης κατηγορίας 48 φορές, από το 1927.
* Η Παναχαϊκή έχει κατακτήσει τοπρωτάθλημα της δεύτερης κατηγορίας 6 φορές.
* Ο Εδεσσαϊκός (1977, 1983, 1987, 1989) και ο Παναιτωλικός (1973, 1985, 1992, 1996) έχουν κατακτήσει 4 φορές το Πρωτάθλημα Γ' Εθνικής.
* Ο Φωστήρας (1991, 1994, 2001, 2007, 2012), η Κοζάνη (1995, 1997, 2004, 2009, 2013), η Λαμία (1990, 1994, 2000, 2004, 2010, 2013) έχουν κατακτήσει 5 φορές το Πρωταθλημα Δ΄ Εθνικης.
* O Άρης, ο Εθνικός Πειραιώς και η ΑΕΚ είναι οι μοναδικοί σύλλογοι που έχουν κατακτήσει και τις τρεις πρώτες κατηγορίες του ελληνικού ποδοσφαίρου αλλά και τα '''τοπικά''' τους πρωταθλήματα.
* Ο Απόλλων Σμύρνης είναι ο μοναδικός σύλλογος που έχει κατακτήσει τη Β' Εθνική, τη Γ' Εθνική, τη Δ΄ Εθνική καθώς και το τοπικό πρωτάθλημα (Ε.Π.Σ. Αθηνών).

### Περισσότερα κύπελλα
* Ο Ολυμπιακός έχει κατακτήσει το Κύπελλο Ελλάδας 29 φορές.
* Ο Ολυμπιακός έχει κατακτήσει το Σούπερ Καπ Ελλάδας 5 φορές.
* Ο Ολυμπιακός έχει κατακτήσει το Κύπελλο Μεγάλης Ελλάδας 3 φορές (1969, 1972, 1976).
* Ο Ολυμπιακός έχει κατακτήσει το Κύπελλο του Πάσχα 11 φορές.
* Ο Ολυμπιακός έχει κατακτήσει το Κύπελλο Χριστουγέννων 11 φορές .
* Η ΑΕΚ Αθηνών έχει κατακτήσει τη μοναδική διοργάνωση Λιγκ Καπ Ελλάδας (1990).
* Ο Αιολικός Μυτιλήνης (1982, 2002) και ο Φοίβος Κρεμαστής (1972, 2013) έχουν κατακτήσει το Κύπελλο Ερασιτεχνών Ελλάδος 2 φορές, περισσότερες από κάθε άλλο σύλλογο.
* Η Α.Ε. Λάρισα (2014), ο Α.Ο. Τρίκαλα (2015) και η Α.Ε. Καραϊσκάκης (2017) είναι οι ομάδες που έχουν κατακτήσει το βραχύβιο Κύπελλο Γ΄ Εθνικής.
* Ο Α.Π.Σ. Ζάκυνθος με 20 και οι Α.Π.Ο.Κ. Βελούχι σύλλογος από την Ένωση Ποδοσφαιρικών Σωματείων Ευρυτανίας και ο Α.Σ. Θεσπρωτός Ηγουμενίτσας με 17 έχουν κατακτήσει τα περισσότερα τοπικά Κύπελλα. 
* Ο Πανιώνιος έχει κατακτήσει το Κύπελλο Αθηνών-Σμύρνης (1909).
*Ο ΠΑΟΚ, ο Άρης και ο ΠΑΟ είναι οι τρεις σύλλογοι που έχουν κατακτήσει και το Ερασιτεχνών (με τους ερασιτέχνες) και το Κύπελλο Ελλάδος.
* Η Α.Ε. Λάρισα είναι ο μόνος σύλλογος που έχει κατακτήσει το Κύπελλο Γ΄ Εθνικής αλλά και το Κύπελλο Ελλάδος.
*Ο Αθηναϊκός είναι ο μόνος σύλλογος που έφτασε σε τελικό Κυπέλλου Ερασιτεχνών (1980) και Κυπέλλου Ελλάδος (1991).

### Περισσότερες συμμετοχές
* Παναθηναϊκός, Ολυμπιακός και ΠΑΟΚ έχουν περισσότερες συμμετοχές από κάθε ομάδα στην πρώτη κατηγορία (63) από το 1959. Αυτοί οι τρεις σύλλογοι δεν έχουν υποβιβαστεί ποτέ.
* Η Αναγέννηση Καρδίτσας είναι ο σύλλογος με τις περισσότερες συμμετοχές (37) στη δεύτερη κατηγορία. Ακολουθούν ο Λεβαδειακός με 36 συμμετοχές και οι Ολυμπιακός Βόλου, Καλλιθέα και Απόλλων Καλαμαριάς με 35.
* Η ΠΑΕ Κοζάνης έχει τις περισσότερες συμμετοχές στη Γ' Εθνική (23).
* Ο Α.Ο. Καρδίτσας έχει τις περισσότερες συμμετοχές στην αδρανοποιημένη πλέον Δ' Εθνική (28). Η Αχαϊκή Α.Ε. είναι δεύτερη στη λίστα με 26. 
* Ολυμπιακός Λευκωσίας, ΑΕΛ Λεμεσού, ΑΠΟΕΛ, ΕΠΑ Λάρνακας, Ομόνοια Λευκωσίας είναι οι πέντε σύλλογοι από την Κύπρο που έχουν αγωνιστεί στην Α' Εθνική κατηγορία.

### Ελληνικοί σύλλογοι σε διεθνείς διοργανώσεις
* Η ομάδα νέων του Ολυμπιακού και η πρώτη ομάδα του Ολυμπιακού ήταν αμφότερες η πρώτες ελληνικές ομάδες που κατέκτησαν ευρωπαϊκό τρόπαιο στο ελληνικό ποδόσφαιρο συγκεκριμένα το ΟΥΕΦΑ Γιουθ Λιγκ της ομάδας νέων και το ΟΥΕΦΑ Γιουρόπα Κόνφερενς Λιγκ της μεγάλης ομάδας
* Ο Ολυμπιακός είναι η ομάδα με τις περισσότερες συμμετοχές, νίκες και γκολ σε ευρωπαϊκές διοργανώσεις (356, 140, 470).
* Ο Ολυμπιακός είναι η ομάδα με τις περισσότερες νίκες (12) σε μια σεζόν στα ευρωπαϊκά κύπελλα (Γιουρόπα Κόνφερενς Λιγκ 2024) και τα περισσότερα γκολ (38).
*
* Ο Παναθηναϊκός και ο Ολυμπιακός είναι οι μοναδικοί ελληνικοί σύλλογοι που έχουν παίξει σε τελικό ευρωπαϊκής διοργάνωσης, ο Παναθηναϊκός στον τελικό του Ευρωπαϊκού Κυπέλλου ( 1971 ) και ο Ολυμπιακός στον τελικό του Γιουρόπα Κόνφερενς Λιγκ ( 2024 ). Ο Παναθηναϊκός έφτασε επίσης στους ημιτελικούς δύο φορές: το 1985 και το 1996.
* Έξι ελληνικοί σύλλογοι έχουν κατακτήσει το Βαλκανικό Κύπελλο : Ολυμπιακός (1963), Πανιώνιος (1971), Παναθηναϊκός (1977), Εδεσσαϊκός (1993), Ηρακλής (1985), ΟΦΗ (1989). Δεύτεροι τερμάτισαν ο ΠΑΣ Γιάννινα (1994) και η ΑΕΚ (1967). Ο Πανιώνιος είναι επίσης ο μοναδικός σύλλογος που έπαιξε σε δύο τελικούς Βαλκανικού Κυπέλλου (1971, 1986).
* Η ΑΕΚ Αθηνών είναι η μόνη ελληνική ομάδα που έφτασε στα ημιτελικά του Κυπέλλου ΟΥΕΦΑ (1977).
* Η ΑΕΚ Αθηνών είναι ο σύλλογος με τις περισσότερες εμφανίσεις στους ημιτελικούς του Κυπέλλου Κυπελλούχων UEFA (1997 και 1998).
* Ο Παναθηναϊκός και ο Ολυμπιακός στους νέους είναι οι μοναδικοί ελληνικοί σύλλογοι που έπαιξαν στον τελικό του Διηπειρωτικού Κυπέλλου (1971) και (2024).
* Ο ΠΑΟΚ είναι ο σύλλογος με τις περισσότερες συμμετοχές στα τελικά και στα προκριματικά του Κυπέλλου Διεθνών Εκθέσεων - ΟΥΕΦΑ/Γιουρόπα Λιγκ (31), μετρώντας 154 αγώνες. Ακολουθούν οι ΑΕΚ και ο Ολυμπιακός (27) με 142 και 126 αγώνες αντίστοιχα.
* Ο Ολυμπιακός, ο Παναθηναϊκός και η ΑΕΚ είναι οι ομάδες που έχουν αγωνιστεί στους ομίλους τους Τσάμπιονς Λιγκ, με τον ΠΑΟΚ να έχει συμμετάσχει σε όλες τις προκριματικές φάσεις έχοντας φτάσει στα πλέι-οφ τρεις φορές. Η ΑΕΛ έχει αγωνιστεί στον πρώτο γύρο του Κυπέλλου Πρωταθλητριών 1988-89.
* Η Παναχαϊκή είναι η πρώτη ομάδα εκτός Αττικής - Θεσσαλονίκης που συμμετείχε σε ευρωπαϊκή διοργάνωση και παράλληλα πρώτη η οποία κέρδισε πρόκριση σε επόμενη φάση του τουρνουά (Κύπελλο ΟΥΕΦΑ 1973-74).
* Ο Ολυμπιακός είναι η πρώτη ελληνική ομάδα που κατέκτησε διεθνες τρόπαιο και είναι το βαλκανικό κύπελλο το 1963 όταν αντιμετώπιζε την Λεφκι Σοφίας .

### [[Τοπικές ερασιτεχνικές Ενώσεις Ποδοσφαιρικών Σωματείων (Ελλάδα)|Tοπικά]] πρωταθλήματα (μέχρι το 1959)
* Ο Ολυμπιακός έχει κατακτήσει 25 περιφερειακά πρωταθλήματα, περισσότερα από κάθε άλλη ομάδα.
* Ο Άρης έχει κερδίσει τα περισσότερα πρωταθλήματα στην Ένωση Ποδοσφαιρικών Σωματείων Μακεδονίας (12).
* Ο Παναθηναϊκός έχει κατακτήσει ρεκόρ 17 πρωταθλημάτων στην Ένωση Ποδοσφαιρικών Σωματείων Αθηνών. Επίσης έχει κερδίσει άλλα 2 πρωταθλήματα μετά το 1959 (το 1993 και το 1994) με την ερασιτεχνική ομάδα.
* Η Παναχαϊκή κατέχει το ρεκόρ για τα περισσότερα πρωταθλήματα στην Ένωση Ποδοσφαιρικών Σωματείων Αχαΐας (14). Επίσης κέρδισε άλλα 2 μετά το 1959 (το 1961 και το 1962).
* Η Νίκη Βόλου κατέχει το ρεκόρ για τα περισσότερα πρωταθλήματα στην Ένωση Ποδοσφαιρικών Σωματείων Θεσσαλίας (12). Επίσης έχει κερδίσει άλλα δύο μετά το 1959 (το 1960 και το 1961).
* Ο ΟΦΗ κατέκτησε τα περισσότερα πρωταθλήματα στην Ένωση Ποδοσφαιρικών Σωματείων Ηρακλείου (13). Επίσης έχει κερδίσει άλλα τρία μετά το 1959 (το 1960, το 1961 και το 1962).
* Ο Απόλλων Σμύρνης κατέκτησε τα περισσότερα πρωταθλήματα Σμύρνης (1917, 1918, 1919, 1920, 1922).
* Η Δόξα Δράμας κατέκτησε τα περισσότερα διαπεριφερειακά τουρνουά (3) για την πρόκριση στο Πανελλήνιο Πρωτάθλημα (1957, 1958, 1959). Η Δόξα έφτασε και σε άλλους δύο τελικούς πλέι οφ (1955, 1956).
* Η Αναγέννηση Άρτας έχει κατακτήσει 4 φορές το Ειδικό Ερασιτεχνικό Πρωτάθλημα Ποδοσφαίρου (1969, 1976, 2000, 2014), κερδίζοντας έτσι την άνοδό της στη Δέλτα Εθνική.
* Ο Απόλλων Σμύρνης είναι ο μόνος σύλλογος που έχει κατακτήσει πρωταθλήματα Α' Κατηγορίας σε δυο διαφορετικές πόλεις, Αθηνά (1924, 1938, 1948, 1958), Σμύρνη (1917, 1918, 1919, 1920, 1922).

### Σύλλογοι με τους περισσότερους διεθνείς σε τουρνουά με την Eθνική
* 1906 Ενδιάμεσοι Ολυμπιακοί Αγώνες : Εθνικός Αθηνών (10)
* Ολυμπιακοί Αγώνες 1920 : Απόλλων Σμύρνης (4)
* Ολυμπιακοί Αγώνες 1952 : ΑΕΚ και Ολυμπιακός (6)
* Πρωτάθλημα Euro 1980 : ΠΑΟΚ (5)
* Παγκόσμιο Κύπελλο Ποδοσφαίρου 1994 : Παναθηναϊκός (6)
* Πρωτάθλημα Euro 2004 : ΑΕΚ, Παναθηναϊκός (5)
* Ολυμπιακοί Αγώνες 2004 : Ολυμπιακός (4)
* Παγκόσμιο Κύπελλο 2010 : Παναθηναϊκός (5)
* Πρωτάθλημα Euro 2012: Ολυμπιακός (5)
* Παγκόσμιο Κύπελλο 2014 : ΠΑΟΚ (4).

### Διάφορα ρεκόρ
* Ο Ολυμπιακός έχει κατακτήσει ρεκόρ 79 εθνικών τίτλων (47 Πρωταθλήματα, 28 Κύπελλα και 4 Σούπερ Καπ).
* Ο Ολυμπιακός έχει κατακτήσει ρεκόρ 18 νταμπλ.
* Ο Ολυμπιακός έμεινε αήττητος στον θεσμό του κυπέλλου Ελλάδας για 11 χρόνια. Από τις 24 Ιουνίου 1956, όταν ηττήθηκε στον τελικό από την ΑΕΚ έως τον αποκλεισμό που υπέστη από τον Απόλλωνα στον προημιτελικό του κυπέλλου την άνοιξη του 1967, χάνοντας στην έδρα του με 0-2.
* Το Γουδί Αθηνών κέρδισε τα περισσότερα πρωταθλήματα (1908, 1910, 1912) που διοργάνωσε ο ΣΕΓΑΣ 
* H AEΛ είναι η μοναδική ομάδα που έχει κατακτήσει -πλην δύο- όλα τα τρόπαια στο ελληνικό πρωτάθλημα σε εθνικές κατηγορίες: τα πρωταθλήματα Α', Α2 (Σούπερ Λιγκ 2), Β' και Γ' Εθνικής, το Κύπελλο Ελλάδος και το Κύπελλο Γ' Εθνικής, το Σούπερ Καπ Γ' Εθνικής, το Σούπερ Καπ της Σούπερ Λιγκ 2 (υπερ-πρωτάθλημα Α2) , το Σούπερ Καπ Ερασιτεχνών ποδοσφαίρου Ελλάδος, Δεν έχει κατακτήσει το Λιγκ Καπ (κράτησε μία σεζόν), και το Σούπερ Καπ Ελλάδος (έπαιξε 2 φορές τελικό)
*Η ΑΕΛ, η ΑΕΚ, και ο Αρης Θ. είναι οι μόνοι σύλλογοι που έχουν κατακτήσει πρωταθλήματα σε Α', Β' και Γ' Εθνική, ενώ η ΑΕΛ είναι η μοναδική που έχει κατακτήσει πρωταθλήματα και στις 4 κορυφαίες εθνικές κατηγορίες, συμπεριλαμβανομένης και την Α2 (Σούπερ Λιγκ 2)
* Ο Ολυμπιακός κατέχει το μεγαλύτερο αήττητο σερί 58 συνεχόμενων αγώνων του ελληνικού πρωταθλήματος τις περιόδους 1972-74.
* Ο Παναθηναϊκός και ο ΠΑΟΚ είναι οι δύο σύλλογοι που έχουν κατακτήσει αήττητο τον τίτλο του πρωταθλήματος, από την καθιέρωση της Α' Εθνικής κατηγορίας το 1959-60 έως και την περίοδο 2018-19, οπότε και καθιερώθηκαν τα πλέι οφ για την ανάδειξη του πρωταθλητή. Ο Παναθηναϊκός το κατέκτησε το 1963–64 (24 νίκες, 6 ισοπαλίες) και ο ΠΑΟΚ το 2018–19 (26 νίκες, 4 ισοπαλίες).
* Οι 33 συνεχόμενοι αγώνες χωρίς ήττα από τον Ολυμπιακό την περίοδο 2019-20 (26 στην κανονική διάρκεια και 7 στα πλέι οφ), αποτελούν το μεγαλύτερο ρεκόρ αήττητου στο ίδιο πρωτάθλημα, όλων των εποχών. Τότε εφαρμόστηκε για πρώτη φορά και η χρήση VAR στο ελληνικό πρωτάθλημα.
* O ΠΑΟΚ, o Άρης και ο Παναθηναϊκός είναι οι μοναδικοί ελληνικοί σύλλογοι που έχουν κατακτήσει τόσο το Κύπελλο Ελλάδας όσο και το Κύπελλο Ερασιτεχνών. Ο ερασιτέχνης ΠΑΟΚ κέρδισε το Ερασιτεχνών το 1975, ο Άρης το 1985 και ο Παναθηναϊκός το 1994.
* Ο Παναθηναϊκός κατέχει το ρεκόρ για την ομάδα με το μεγαλύτερο μέσο όρο εισιτηρίων που πωλήθηκαν σε μια σεζόν. Ήταν το 1985–86 με τον σύλλογο από την Αθήνα να έχει κατά μέσο όρο 44.972 ανά αγώνα στο Στάδιο ΟΑΚΑ. 
* Η ΑΕΛ είναι η μοναδική επαρχιακή ομάδα που έχει κατακτήσει το Πρωτάθλημα της Α' Εθνικής (1987-88).
* Η ΑΕΛ είναι η μοναδική ομάδα που έχει κατακτήσει το Κύπελλο Ελλάδας (1985, 2007) και το Κύπελλο Γ' Εθνικής (2014).
*
* Ο Εθνικός Πειραιά και η Καστοριά είναι οι μοναδικοί σύλλογοι που έχουν κατακτήσει το Εθνικό Κύπελλο Ελλάδας και το Κύπελλο Περιφέρειας. Ο Εθνικός Πειραιώς κατέκτησε μία φορά το Κύπελλο Ελλάδος (1933), και το Περιφερειακό Κύπελλο (2014) η Καστοριά κατέκτησε επίσης το Κύπελλο Ελλάδος μία φορά (1980) και το Περιφερειακό Κύπελλο 3 φορές (2001, 2002, 2017).
* Ο Πανιώνιος είναι επίσημα ο παλαιότερος ελληνικός σύλλογος με έτος ίδρυσης στη Σμύρνη, το 1890. Ακολουθεί ο Απόλλων Σμύρνης, η Παναχαϊκή και ο Πανελλήνιος (ανενεργός ποδοσφαιρικά) με έτος ίδρυσης το 1891.
* O Εθνικός Πειραιώς είναι ο μόνος σύλλογος που αγωνίστηκε στον τελικό των 3 από τις 4 διοργανώσεις Κυπέλλου Ελλάδος (εθνική, ερασιτεχνική, τρίτη κατηγορία και περιφερειακό): Κύπελλο Ελλάδας (1933), Κύπελλο Γάμμα Εθνικής (2015) και Κύπελλο Περιφέρειας (2013, 2014) .
* Ο ΑΟ. Τραχώνων Αλίμου, ο Πανσερραϊκός (ποδόσφαιρο) και η Αναγέννηση Καρδίτσας (ποδόσφαιρο ανδρών) είναι οι μόνες ομάδες που έχουν ανέβει από την Γ΄ Εθνική ποδοσφαίρου ανδρών στην Β΄ Εθνική ποδοσφαίρου ανδρών χωρίς να χάσουν ούτε ένα παιχνίδι
* Ο Παναθηναϊκός κατέχει το ρεκόρ των εισιτηρίων διαρκείας στην Ελλάδα, την σεζόν 2010-11 στο ΟΑΚΑ με 30.091 διαρκείας, με πρόεδρο τον Νικόλα Πατέρα. To ρεκόρ κρατούσε για χρόνια ο Ολυμπιακός στο παλιό Καραϊσκάκη με 11,400 εισιτήρια την σεζόν 1994-95.
* H AEΛ και ο Ηρακλής είναι οι μοναδικές ομάδες που κατάφεραν να κατακτήσουν το πρωτάθλημα της Β Εθνικής αήττητες.
*Το μεγαλύτερο σκορ που έχει καταγραφεί ποτέ σε διοργάνωση κυπέλλου ήταν στο αγώνα Απόλλων Σμύρνης - Π.Α.Ο. Νέας Μελανδίας 23-0 για τον πρώτο προκριματικό γύρο του Κυπέλλου Ελλάδας την σεζόν 1959-1960. Ακολουθει το Άρης Θεσ/νικης (ερασ.) – Δράσις Αρδαμερίου 22-0 στις 14 Σεπτεμβρίου 1983, για το Κύπελλο της ΕΠΣ Μακεδονίας.

## Ενώσεις
* Η Ένωση Ποδοσφαιρικών Σωματείων Μακεδονίας και η Ένωση Ποδοσφαιρικών Σωματείων Αθηνών είναι οι ενώσεις με τις περισσότερες νικήτριες ομάδες (5) στα Κύπελλα Ερασιτεχνών Ποδοσφαίρου Ελλάδας.
* Η Ένωση Ποδοσφαιρικών Σωματείων Πειραιώς έχει κατακτήσει το Κύπελλο Πόλεων (1924–1957) 11 φορές.
* Η Ένωση Ποδοσφαιρικών Σωματείων Αθηνών είναι η ένωση με τους περισσότερους συλλόγους που συμμετείχαν στις τρεις πρώτες κατηγορίες του ελληνικού ποδοσφαίρου.
* Η Ένωση Ποδοσφαιρικών Σωματείων Αθηνών και η Ένωση Ποδοσφαιρικών Σωματείων Μακεδονίας έχουν κατακτήσει τα περισσότερα πρωταθλήματα μικτών Νέων.
* H Ένωση Ποδοσφαιρικών Σωματείων Πειραιά είναι η ένωση με τα περισσότερα πρωταθλήματα που κατακτήθηκαν στην A' Εθνική (46), όλα από τον Ολυμπιακό.
* H Ένωση Ποδοσφαιρικών Σωματείων Αθηνών είναι η ένωση με τα περισσότερα Κύπελλα Ελλάδος που έχουν κατακτηθεί (35). Παναθηναϊκός 18, ΑΕΚ 15 και Πανιώνιος 2.
* Ένωση Ποδοσφαιρικών Σωματείων Αθηνών είναι η ένωση με τα περισσότερα Super Cup που έχουν κερδίσει ομάδες της (5). Με τονΠαναθηναϊκό να έχει 3 και την ΑΕΚ 2.
* H Ένωση Ποδοσφαιρικών Σωματείων Ρεθύμνου εχει την πιο παλιά διοργάνωση Σουπερ Καπ από κάθε άλλη ενωση (από το 1994).
* Ο μακροβιότερος πρόεδρος τοπικού Συλλόγου είναι ο Θανάσης Μπουτζιώλης, ο οποίος εκλέγεται πρόεδρος της ΕΠΣΤ από το 1996 (26 συνεχόμενα χρόνια). 

## Γήπεδα
* Το Στάδιο Γεώργιος Καραϊσκάκης (πρώην Ποδηλατοδρόμιο) είναι το γήπεδο που φιλοξένησε τους περισσότερους αγώνες (1512) στην πρώτη κατηγορία από το 1959. Ο Εθνικός Πειραιώς (1959-1999) και ο Ολυμπιακός (1959-σήμερα) είναι οι βασικοί σύλλογοι που έχουν αγωνιστεί στο γήπεδο. 
* Το Ολυμπιακό Στάδιο της Αθήνας παραμένει το μεγαλύτερο γήπεδο που φιλοξενεί αγώνες ποδοσφαίρου στην Ελλάδα από την έναρξη λειτουργίας του το 1982 (χωρητικότητας 72.000 ατόμων).
* Το Στάδιο Λεωφόρου Αλεξάνδρας είναι το παλαιότερο γήπεδο ποδοσφαίρου στην Ελλάδα (άνοιξε το 1922) και ήταν το μεγαλύτερο (χωρητικότητας 24.000 ατόμων) μέχρι που άνοιξε το Στάδιο της Τούμπας το 1957.
* Το ρεκόρ της υψηλότερης προσέλευσης σε ευρωπαϊκό αγώνα στην Ελλάδα σημειώθηκε στις 3 Νοεμβρίου 1982, στο Ολυμπιακός - Αμβούργο (0-4), με 75.263 εισιτήρια που κόπηκαν στο Στάδιο ΟΑΚΑ, στην Αθήνα. 
* Το ρεκόρ της υψηλότερης προσέλευσης στο ελληνικό πρωτάθλημα σημειώθηκε τον Μάιο του 1986 στον αγώνα Παναθηναϊκός - ΑΕΚ (0-0) την τελευταία αγωνιστική της σεζόν, με 74.473 εισιτήρια που κόπηκαν στο Στάδιο ΟΑΚΑ, στην Αθήνα. 
* Το ρεκόρ της υψηλότερης προσέλευσης στο Κύπελλο Ελλάδος σημειώθηκε στις 28 Μαΐου 1986, στον τελικό Ολυμπιακός – Παναθηναϊκός (0–4), με 74.004 εισιτήρια που κόπηκαν στο Ολυμπιακό Στάδιο της Αθήνας.

## Δείτε επίσης
* Κατάλογος με τις ακριβότερες μεταγραφές στο ελληνικό ποδόσφαιρο

## Παραπομπές


## Εξωτερικοί σύνδεσμοι
* 
* 
* 
* 

Κατηγορία:Ποδόσφαιρο στην Ελλάδα